વાળ એ વ્યક્તિની આભા છે. તમારા વ્યક્તિત્વમાં સૌથી મોટો ભાગ તમારા વાળ ભજવે છે, જેથી થોડા થોડા સમયે તમારા વ્યક્તિત્વમાં બદલાવ લઈ આવવા માટે પણ હેરસ્ટાઈલ અને હેરકટ બદલતાં રહેવાં જોઈએ. આજકાલ માર્કેટમાં અનેક પ્રકારના હેર કલર ઉપલબ્ધ છે. જેના ઉપયોગ વડે પણ તમે તમારા વાળને આકર્ષક લૂક આપી શકો છો. હાલમાં શેડેડ હેર કલર ઈન ડિમાન્ડ છે. જેમાં વાળના રૂટમાં ડાર્ક કલરની પસંદગી કરાઈ છે અને વાળના એન્ડ પોઈન્ટમાં લાઈટ કલર કરવામાં આવે છે. જો તમે બ્રાઉન કે ડાર્ક ચોકલેટ કલર વાળના ઉપરના ભાગ માટે પસંદ કરી શકો છો તો વાળના એન્ડ પોઈન્ટ પર લાઈટ બ્રાઉન કલર કરી શકો છો. તેમજ બેઝિક બ્રાઉન કલર સિવાય તમે બ્રાઈટ કલર પણ ઉપયોગમાં લઈ શકો છો, જેમાં બર્ગન્ડી કલર સાથે લાઈટ શેડમાં પર્પલ કરી શકાય છે.